stanford-oval/wikipedia huggingface dataset:
ים בוהול

| --- | --- |

 מידע כללי
 מיקום:  האוקיינוס השקט 
 סוג:  ים שולי 
 מידות
 רוחב ממוצע:  270
 מידע נוסף
 נהר מזין:  Agusan River, Loboc 
 מדינות באגן הניקוז:  הפיליפינים 
 קואורדינטות:  9°12′N 124°30′E﻿ / ﻿9.2°N 124.5°E﻿ / 9.2; 124.5
 מפת ים בוהול (בגרמנית)
 
ים בוהול הוא ים שולי של האוקיינוס השקט, השוכן בחלקה הדרומי של מדינת הפיליפינים ומהווה בה ים פנימי. הוא קרוי על שמו של האי בוהול (אנ') השוכן לחופו.
רוחבו של ים בוהול הוא כ-270 קילומטר ממערב למזרח. הוא תחום על ידי האיים הבאים:
מצפון-מזרח - לייטה
מצפון - בוהול
מצפון מערב - סבו ונגרוס
מדרום - מינדנאו
חמישה מצרי ים מקשרים את ים בוהול לימים שסביבו:
מצר סוריגאו ממזרח (בין האיים מינדנאו ולייטה), המוביל אל מפרץ לייטה וים הפיליפינים
מצר בוהול ותעלת קניגאו (אנ') (ממערב וממזרח לאי בוהול, בהתאמה) מצפון, המובילים אל ים קמוטס (אנ')
מצר טניון (אנ') מצפון מערב (בין האיים סבו ונגרוס), המוביל אל ים ויסאיאן
מצר בין האיים מינדנאו ונגרוס, המוביל מערבה אל ים סולו.
בתוך ים בוהול מצויים מספר איים. הגדולים שבהם הם סיקיהור (אנ') (338 קילומטר רבוע) וקמיגין (אנ') (238 קילומטר רבוע).
הערים המרכזיות השוכנות לחופי ים בוהול הן קגאיאן דה אורו, איליגן (אנ') ובוטואן (אנ') (במינדנאו), דומגטה (אנ') (בנגרוס) וטגבילרן (אנ') (בבוהול).
מימיו החמים של ים בוהול ועושר מיני בעלי החיים הימיים המצויים בו עושים אותו למוקד של פעילות צלילה לנופש ובצידה תעשיית תיירות התומכת בפעילות זו.
יחסי מונקו–פולין

| יחסי מונקו–פולין |
| --- | --- |
מונקו: פולין


מונקו: פולין
שטח (בקילומטר רבוע)
2: 312,685
אוכלוסייה
38,558: 38,438,419
תמ"ג (במיליוני דולרים)
8,784: 811,229
תמ"ג לנפש (בדולרים)
227,815: 21,105
משטר
מונרכיה חוקתית: רפובליקה

יחסי מונקו–פולין הם היחסים הדיפלומטיים הרשמיים שבין נסיכות מונקו לבין רפובליקת פולין.
סקירה כללית

היחסים שבין נסיכות מונקו לבין רפובליקת פולין כוננו ב-1990. בשנת 2007 רמת היחסים בין שתי המדינות שודרגה לשגרירויות כאשר האמינה פולין את שגרירותה בפריז, בירת צרפת על מונקו ומונקו האמינה את שגרירותה שבברלין, בירת גרמניה על פולין. היחסים הקונסולריים שבין שתי המדינות נוסדו בשנת 2004.
אלבר השני, נסיך מונקו, ביקר באופן רשמי בפולין בין ה-17 ל-19 באוקטובר 2012. ביוני 2015 נפגשה סגנית שר החוץ הפולני הנריקה מושצ'יקה-דנדיס (אנ') עם מישל רוז'ר (אנ'), ראש ממשלת מונקו ושר המדינה. שיתופי הפעולה של שתי המדינות הם בעיקר בנושא התיירות וארגונים בינלאומיים כגון לה פרנקופוני והאומות המאוחדות.
הסחר בין שתי המדינות הוא מינורי וזניח.
נציגויות דיפלומטיות

פולין אינה מיוצגת במונקו הן בדרג השגרירות והן בדרג הקונסולרי. במקום זאת, האמינה פולין את שגרירותה בפריז, בירת צרפת הסמוכה גם על מונקו.
מונקו אינה מיוצגת בפולין בדרג השגרירות, אלא באמצעות שגרירותה בברלין, בירת גרמניה הסמוכה אותה האמינה גם על פולין. מונקו מיוצגת בפולין בדרג הקונסולרי באמצעות קונסוליה שהיא מחזיקה בוורשה, בירת המדינה.
יחסי מונקו–ספרד

| יחסי מונקו–ספרד |
| --- | --- |
מונקו: ספרד


מונקו: ספרד
שטח (בקילומטר רבוע)
2: 505,370
אוכלוסייה
38,558: 47,905,341
תמ"ג (במיליוני דולרים)
8,784: 1,580,695
תמ"ג לנפש (בדולרים)
227,815: 32,996
משטר
מונרכיה חוקתית

שגרירות מונקו במדריד
יחסי מונקו–ספרד הם היחסים הדיפלומטיים הרשמיים שבין נסיכות מונקו לבין ממלכת ספרד.
סקירה כללית

בשנת 1876, אישר אלפונסו השלושה עשר, מלך ספרד, את הקמת שגרירות מונקו הראשונה במדינה במדריד, בירתה. נסיכות מונקו שמרה על ייצוג בספרד באופן רציף וקנאי ביותר עד שנות השלושים של המאה העשרים. לאחר ניצחונו של פרנסיסקו פרנקו במלחמת האזרחים בספרד נסגרה השגרירות המונגאסקית במקום.
ב-1996 פתחה מונקו בשנית את שגרירותה בספרד והיא ממשיכה לפעול. ב-2013 לראשונה האמינה ספרד על מונקו שגרירות (השגרירות הספרדית בצרפת הואמנה על מונקו).
אמנות והסכמים

הסכם בין ממלכת ספרד לבין נסיכות מונקו בנושא קידום התיירות - 1978
אמנת ההסגרה האירופאית ההדדית - 2009 (במונקו), 1982 (בספרד)
נציגויות דיפלומטיות

ספרד אינה מיוצגת במונקו בדרג השגרירות. ספרד מיוצגת במונקו בדרג הקונסולרי באמצעות קונסוליה רשמית שהיא מחזיקה בעיר המדינה. ספרד האמינה את שגרירותה שבפריז, בירת צרפת, על מונקו הסמוכה לה.
מונקו מיוצגת בספרד בדרג השגרירות באמצעות שגרירות רשמית שהיא מחזיקה במדריד, בירת המדינה. מונקו מיוצגת בספרד גם בדרג הקונסולרי באמצעות שבע קונסוליות שהיא מחזיקה בערים: סנטה קרוס דה טנריפה, ברצלונה, בילבאו, איביזה, מאלגה, פלמה דה מיורקה, וולנסיה.
יחסי מונקו–פינלנד

| יחסי מונקו–פינלנד |
| --- | --- |
מונקו: פינלנד


מונקו: פינלנד
שטח (בקילומטר רבוע)
2: 338,145
אוכלוסייה
38,558: 5,618,827
תמ"ג (במיליוני דולרים)
8,784: 300,187
תמ"ג לנפש (בדולרים)
227,815: 53,425
משטר
מונרכיה חוקתית: רפובליקה

יחסי מונקו–פינלנד הם היחסים הדיפלומטיים הרשמיים שבין נסיכות מונקו לבין רפובליקת פינלנד.
סקירה כללית

היחסים שבין פינלנד למונקו כוננו בטקס חגיגי שנערך בפריז, בירת צרפת, הסמוכה למונקו ב-29 במרץ 2007. השגריר המונגאסקי לצרפת והשגריר הפיני לצרפת חתמו על הסכם כינון יחסים בין שתי המדינות. יחסים קונסולריים של פינלנד ושל מונקו קיימים החל משנת 1958.
פינלנד ומונקו יכלו לכונן את היחסים הדיפלומטיים אודות לאמנה המתירה את מונקו מצרפת בקשרי החוץ שלה שנחתמה ב-1 בדצמבר 2005.
נציגויות דיפלומטיות

מונקו אינה מיוצגת בפינלנד בדרג השגרירות. מונקו מיוצגת בפינלנד בדרג הקונסולרי באמצעות קונסוליה שהיא מחזיקה בהלסינקי, בירת המדינה.
פינלנד אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת הסמוכה. פינלנד מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.
יוליסס (גשושית)

| --- | --- |

הגשושית יוליסס
 מידע כללי
 סוכנות חלל:  נאס"א, איס"א
 מפעיל:  המעבדה להנעה סילונית, מרכז פעולות החלל האירופי, מרכז המחקר וטכנולוגיית החלל האירופי 
 יצרן:  דורניה 
 תאריך שיגור:  6 באוקטובר 1990
 משגר:  מעבורת החלל דיסקברי (STS-41) + שלב עליון IUS
 אתר שיגור:  LC-39B, מרכז החלל קנדי
 באתר נאס"א באתר איס"א
 משימה
 סוג משימה:  מקפת
 ביצוע יעף על:  צדק
 תאריך ביצוע היעף:  8 בפברואר 1992
 לוויין של:  השמש
 מסלול:  מסלול הליוצנטרי 
 נטייה:  79.11 מעלה 
 זמן הקפה:  2,264.26 יממה 
 משך המשימה הכולל:  6 באוקטובר 1990 – הווה (34 שנים) 
 משך המשימה:  26 ביוני 1994 - 30 ביוני 2009
 מידע טכני
 משקל:  370 ק"ג
 כוח:  285 ואט
 קישורים חיצוניים
 מספר קטלוג לוויינים:  20842
 מאגר המידע הלאומי:  1990-090B
 
יוליסס היא גשושית לחקר השמש שנבנתה על ידי סוכנות החלל האירופית ושוגרה באמצעות מעבורת החלל דיסקברי (משימה STS-41) ב-6 באוקטובר 1990 בשעה 11:47:15. התכנון המקורי היה לשגר את הגשושית ב-1986 עם מעבורת החלל צ'לנג'ר, תוכנית שלא יצאה לפועל עקב אבדנה של המעבורת בהתפוצצות בעת המראתה. משקלה בעת ההמראה היה כ־370 ק"ג, כולל 33.5 ק"ג הידראזין (עבור כוונון עדין של הגשושית). הפרויקט היה מיזם משותף של נאס"א וסוכנות החלל האירופית. היא תוכננה על ידי סוכנות החלל האירופית ונבנתה על ידי חברה Dornier Flugzeugwerke בגרמניה.
יוליסס נועדה להקיף את הקטבים של השמש. לשם הגעה ליעדה נעזרה ב-8 בפברואר 1992 בכח המשיכה של צדק. אל האזור שמעל קוטב השמש הגיעה ב-13 בספטמבר 1994. ב-1 במאי 1996 הגשושית עברה דרך זנב של שביט C/1996 B2. בספטמבר 2005 הגיעה לנקודה הקרובה ביותר אל פני השמש, ואל הקוטב הדרומי ב-27 בנובמבר 2000.
במהלך 2008 איבדה את כוחה וה-30 ביוני 2009 היה היום האחרון בו פעלה הגשושית.
יחסי מונקו–נפאל

| יחסי מונקו–נפאל |
| --- | --- |
מונקו: נפאל


מונקו: נפאל
שטח (בקילומטר רבוע)
2: 147,181
אוכלוסייה
38,558: 29,642,749
תמ"ג (במיליוני דולרים)
8,784: 40,908
תמ"ג לנפש (בדולרים)
227,815: 1,380
משטר
מונרכיה חוקתית: רפובליקה פדרלית דמוקרטית

יחסי מונקו–נפאל הם היחסים הדיפלומטיים הרשמיים שבין נסיכות מונקו לבין הרפובליקה הפדרלית הדמוקרטית של נפאל.
סקירה כללית

היחסים שבין הרפובליקה הפדרלית הדמוקרטית של נפאל לבין נסיכות מונקו כוננו ב-15 במאי 2012. נפאל האמינה על מונקו את השגרירות שלה בפריז, בירת צרפת הסמוכה.
נציגויות דיפלומטיות

נפאל אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת. נפאל מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה.
מונקו אינה מיוצגת בנפאל הן בדרג השגרירות והן בדרג הקונסולרי.
ישעיהו ארקין

| --- | --- |
אין תמונה חופשית
 לידה:  1965 (בן 59 בערך) תל אביב-יפו, ישראל 
 ענף מדעי:  ביולוגיה מבנית 
 מקום לימודים:  אוניברסיטת ייל  הפקולטה לחקלאות, מזון וסביבה ע"ש רוברט ה. סמית  אוניברסיטת תל אביב 
 מנחה לדוקטורט:  דון אנגלמן 
 פרסים והוקרה:  מלגת אלון 
 
ישעיהו (שי) ארקין (נולד ב-1965) הוא פרופסור מן המניין לביוכימיה, חוקר במכון למדעי החיים ע"ש אלכסנדר סילברמן ומחזיק הקתדרה לביוכימיה מבנית על שם ארתור לג׳ואה באוניברסיטה העברית.
משנת 2009 ועד שנת 2017 כיהן כסגן נשיא למחקר ופיתוח ויו"ר הרשות למחקר ופיתוח באוניברסיטה העברית.
ביוגרפיה

ישעיהו ארקין נולד בתל אביב, נצר למשפחת ארקין ממקימי מזכרת בתיה.
אחרי שירות צבאי כלוחם, החל את לימודיו האקדמיים בפקולטה לחקלאות ברחובות של האוניברסיטה העברית שבה למד שנתיים בחוג למדעי בעלי חיים. את השנה השלישית והאחרונה בלימודי הבוגר למד בפקולטה למדעי החיים באוניברסיטת תל אביב. בשנת 1989 החל את לימודי הדוקטורט באוניברסיטת ייל בתחום הביופיזיקה המולקולרית וביוכימיה תחת הנחייתם של פרופ׳ דון אנגלמן (אנ') וסטיבן סמית׳. את הכשרת הבתר דוקטורט שלו ערך בקבוצתו של פרופ׳ אקסל ברונגר (אנ') לתקופה של כשנה וחצי.
את משרתו האקדמית הראשונה קיבל בשנת 1997 במחלקה לביוכימיה באוניברסיטת קיימברידג' שבה שימש כאיש סגל קרוב לארבע שנים. בשנת 2000 חזר לישראל כפרופסור חבר במחלקה לכימיה ביולוגית במכון למדעי החיים על שם אלכסנדר סילברמן של האוניברסיטה העברית בירושלים, ובשנת 2005 קודם לדרגת פרופסור מן המניין. בשנת 2005 יצא לשבתון של שנתיים בחברת D.E. Shaw Research העוסקת בדינמיקה מולקולרית. בשנת 2008 נבחר לעמוד בראש מכון סילברמן למדעי החיים ובשנת 2009 נבחר לכהן כסגן נשיא למחקר ופיתוח של האוניברסיטה העברית. מתוקף תפקידו הוא מכהן כיו״ר הרשות למחקר ולפיתוח, יו״ר הרשות למודלים ביולוגים ופרוקליניים, דירקטור ביישום - החברה לפיתוח המחקר של האוניברסיטה העברית בירושלים (חבר המסחור של האוניברסיטה העברית) וחברת אינטגרה החזקות.
עבודתו המדעית

עבודתו המדעית של ישעיהו ארקין נסובה סביב הבנת המבנה והתפקוד של חלבוני קרום התא בדגש על פיתוח כלים חדשים. מבין הישגיו הבולטים ניתן למנות פיתוח סמנים איזוטופים לשימוש בספקטורסקופית אינפרה אדום, ובאופן מפורט 13C=18O שמשמש את כל קהיליית החוקרים בתחום. שימוש בסמנים אילו ואחרים איפשרו לו לפתח דרך חדשה לקבל אינפורמציה מרחבית לטובת פיענוח מבנה של פפטידים ממבראנליים בסביבתם הטבעית, כמו גם מדידה מדויקת של חוזק קשרי מימן בחלבונים אילו. על הישגים נוספים ניתן למנות פיענוח המנגנון של משחלף הנתרן החידקי על ידי סימולציות של דינמיקה מולקולרית ופיתוח דרכים למדל חלבונים על סמך חלבונים הומולוגים.
בשלהי העשור השני של המאה ה-21, מרבית עבודתו של ישעיהו ארקין מתמקדת בהבנת מנגנוני פעולה של תרופות אנטי ויראליות וכיצד הנגיפים כגון השפעת והאיידס מפתחים כנגדן עמידות. ארקין הוא מומחה לחלבוני הממברנה של נגיפי קורונה. עם התפרצות נגיף הקורונה במעבדתו של פרופ' ארקין מתבצעים מאמצים למציאת תרופה למחלה אותה מחולל הנגיף.
הערות שוליים

↑  Arkin IT, Isotope-edited IR spectroscopy for the study of membrane proteins, Curr Opin Chem Biol 10(5), 2006, עמ' 394-401
↑  Manor J, Arbely E, Beerlink A, Akkawi M, Arkin IT, Use of Isotope-Edited FTIR to Derive a Backbone Structure of a Transmembrane Protein, J Phys Chem Lett 5(15), 2014, עמ' 2573-9
↑  Arbely E, Arkin IT, Experimental measurement of the strength of a C alpha-H...O bond in a lipid bilayer, J Am Chem Soc 126(17), 2004, עמ' 5362-3
↑  Feldblum ES, Arkin IT, Strength of a bifurcated H bond, Proc Natl Acad Sci U S 111(11), 2014, עמ' 4085-90
↑  Arkin IT, Xu H, Jensen MØ, Arbely E, Bennett ER, Bowers KJ, Chow E, Dror RO, Eastwood MP, Flitman-Tene R, Gregersen BA, Klepeis JL, Kolossváry I, Shan Y, Shaw DE, Mechanism of Na+/H+ antiporting, Science 317(5839), 2007, עמ' 799-803
↑  Briggs JA, Torres J, Arkin IT, A new method to model membrane protein structure based on silent amino acid substitutions, Proteins 44(3), 2001, עמ' 370-5
↑  Leonov H, Astrahan P, Krugliak M, Arkin IT., How do aminoadamantanes block the influenza M2 channel, and how does resistance develop?, J Am Chem Soc 133(25), 2011, עמ' 9903-11
↑  Assa D, Alhadeff R, Krugliak M, Arkin IT, Mapping the Resistance Potential of Influenza's H(+) Channel against an Antiviral Blocker, J Mol Biol 428(20), 2016, עמ' 4209-4217
↑  אולפן שישי אילן לוקאץ', ‏האנשים שמנסים לנצח את הקורונה: הבשורה תגיע ממכון מחקר קטן בגליל?, באתר ‏מאקו‏, 13 במרץ 2020
| --- | --- |
בקרת זהויות :  VIAF: 102954411   WorldCat (עם VIAF): 102954411
יחסי מונקו–פלאו

| יחסי מונקו–פלאו |
| --- | --- |
מונקו: פלאו


מונקו: פלאו
שטח (בקילומטר רבוע)
2: 459
אוכלוסייה
38,558: 17,688
תמ"ג (במיליוני דולרים)
8,784: 263
תמ"ג לנפש (בדולרים)
227,815: 14,870
משטר
מונרכיה חוקתית: רפובליקה

יחסי מונקו–פלאו הם היחסים הדיפלומטיים הרשמיים שבין נסיכות מונקו לבין הרפובליקה של פלאו.
היסטוריה

ב-5 בפברואר 2012 ביקר נשיא פלאו ג'ונסון טוריביונג בנסיכות מונקו ונפגש עם אלבר השני, נסיך מונקו. המפגש בין שני המנהיגים הללו הסתיים ביצירת מזכר הבנות בין שתי המדינות שמכונן יחסים דיפלומטיים ביניהן ובנוסף לכך מסדיר שיתופי פעולה ביניהן בתחום השמירה על הסביבה ובפרט על המשאבים שנמצאים באוקיינוס.
קרן הנסיך אלבר השני תומכת בממשלת פלאו ביוזמתה להקים אזור מוגן ושמורת טבע ימית שיכסה יותר מ-10 אחוזים מהשטח הימי של המדינה. בנוסף לכך, קרן הנסיך אלבר השני תומכת בממשלת פלאו כספית ומעורבת במחקר שהחל בשנת 2018 בנוגע להשפעת חלקיקי הפלסטיק המצויים באוקיינוס על בריאות האלמוגים.
בחודש מרץ 2013 נסע הזוג המלכותי המונגאסקי לפלאו כחלק מפעילות הקרן. הם נפגשו עם הנשיא טומי רמנגסאו בעת שהותם במדינת הארכיפלג.
נציגויות דיפלומטיות

מונקו אינה מיוצגת בפלאו, הן בדרג השגרירות והן בדרג הקונסולרי.
פלאו אינה מיוצגת במונקו, הן בדרג השגרירות והן בדרג הקונסולרי.
יחסי הרשות הפלסטינית – לבנון

| יחסי הרשות הפלסטינית – לבנון |
| --- | --- |
הרשות הפלסטינית: לבנון


הרשות הפלסטינית: לבנון
שטח (בקילומטר רבוע)
6,220: 10,400
אוכלוסייה
5,519,031: 5,816,885
תמ"ג (במיליוני דולרים)
17,396: 17,937
תמ"ג לנפש (בדולרים)
3,152: 3,084
משטר
רפובליקה

יחסי הרשות הפלסטינית–לבנון הם היחסים הדיפלומטיים והדו-צדדיים בין הרפובליקה הלבנונית לבין הרשות הפלסטינית המוכרת בחלקה, הכוללים שני שטחים: רצועת עזה, והגדה המערבית (יהודה ושומרון).
היסטוריה

בשנת 1948, במהלך מלחמת העצמאות, נאלצו פלסטינים רבים לברוח ללבנון. בשנות ה-70 גדל מספר הפליטים הפלסטינים בלבנון לאחר מלחמת ששת הימים ולאחר מלחמת ההתשה. בשנת 1987 התגוררו בלבנון כ-400,000 פלסטינים. עם הזמן החלו פליטים פלסטינים לארגן מחנות אימונים בדרום לבנון, מה שהוביל להידרדרות קשה ביחסי ישראל–לבנון. הדבר הוביל לשליטה בפועל של אש"ף בשטחי דרום לבנון (דבר אשר זכה לכינוי הישראלי "פתחלנד"), מה שגרם לגירוש האוכלוסייה הלבנונית המקומית ולעימות צבאי ישיר עם ישראל. התנהגות זו של פליטים פלסטינים עוררה תגובה מצד הקהילה הנוצרית בלבנון והובילה מדינה זו לתוצאות חברתיות-כלכליות קשות.
בשנת 1975 פרצה מלחמת האזרחים בלבנון ויחידות מיליציות נוצריות תקפו את אזור פלסטיני בביירות. הפלסטינים הגיבו בתקיפת נציגי הקבוצה הנוצרית החזית הלבנונית, וכן השתלטו על כמה שטחים במדינה. בשנת 1982 תקפו כוחות ישראליים את לבנון והדיחו את מורדי אש"ף מדרום לאותה מדינה. בתוך לבנון קיבלו מהגרים פלסטינים מדרום המדינה עוינות והם הותקפו לא רק על ידי נוצרים, אלא גם על ידי חמושים מוסלמים מקומיים. במהלך הקרבות הללו איבדו הפלסטינים כמה אלפי הרוגים.
בשנת 1989 הכירה לבנון בעצמאות הפלסטינית מישראל . ב-30 בנובמבר 2008 נוצרו יחסים דיפלומטיים . בשנת 2008 חיו בלבנון כ-400,000 פליטים פלסטינים. בשנת 2016 נרשמה ירידה משמעותית, כאשר היו בלבנון כ-250,000 פליטים פלסטינים.
ישעיהו אנגלרד

| --- | --- |
אין תמונה חופשית
 לידה:  תרמ"ה
 נרצח:  כ"ט באייר ה'תש"ב (בגיל 57 בערך)
 השתייכות:  רבני פולין, חסידות
 רבותיו:  חותנו רבי נתן נחום הכהן רבינוביץ (האדמו"ר מקרימילוב)
 
הרב ישעיהו אנגלרד (תרמ"ה – כ"ט באייר ה'תש"ב) היה רבה של סוסנוביץ שבפולין. השתתף בוועידת היסוד של אגודת ישראל בקטוביץ בשנת תרע"ב (1912), והתבלט ביכולתו להדק קשרים בין הצדדים מארצות שונות, כולל רוסיה וגרמניה. נספה באושוויץ.
לפני השואה

נולד בתרמ"ה (1885) בכפר שטשימישיץ. למד אצל חותנו, רבי נתן נחום הכהן רבינוביץ, הרבי מקרימילוב, בנו של רבי אברהם ישכר הכהן מראדומסק שנודע בחיבורו החסידי "חסד לאברהם". נבחר ברוב גדול כרבה של סוסנוביץ. הרב אנגלרד טיפח בקהילה מוסדות חינוך וצדקה.
בשואה

אזור סוסנוביץ היה הראשון לכיבוש הנאצי. לעיר באו פליטים יהודיים רבים מהעיירות הסמוכות. הרב אנגלרד אירחם בביתו, והשיג להם קורת גג ומזון. הנהיג את הקהילה במשך כשלוש שנים תחת השלטון הנאצי. בתקופה זו דאג שבני קהילתו ובני הקהילות הסמוכות ישלחו סיוע לבני קהילות ה"חסות", ובייחוד לגטו לודז', לשם נשלחו חבילות מזון רבות.
כשהחלו הגירושים מגטו סוסנוביץ, דרשו הגרמנים מהיודנראט רשימת יהודים המיועדים לגרוש. הרב אנגלרד פסק בתוקף שאין למסור רשימה כזו, כיוון שאסור מדין תורה להסגיר אחים לידי מרצחים. ראש היודנראט כעס על כך, והחליט לנקום ברב וצירף את הרב ומשפחתו לרשימת המגורשים. אחרי שהרב הועלה לרכבת התחרט ראש היודנראט וביקש להורידו מהרכבת, אולם הרב סירב להינצל באומרו כי במקומו עלולים לשלוח יהודי אחר וזה אסור על פי דין.
משנתמלאו קרונות המשא, השמיע הרב באוזני אחיו דברי עידוד וניחומים, והרכבת יצאה לדרכה לאושוויץ-בירקנאו, ושם נספה הרב עם רוב בני משפחתו ורבים מבני עדתו ומהסביבה בתש"ב.
משפחתו

בנו בכורו האדמו"ר רבי אברהם ישכר אנגלרד מראדזין.
בתו אלטע מרים, אשת רבי אברהם יצחק הלוי הולשטוק, רבה של מונדז'יוב שבמדינת פולין, בנו של רבי יחזקאל הלוי הולשטוק, האדמו"ר מאוסטרובצה.
בתו גיטל צירל, אשת רבי שמעון יחזקאל פרנקל רבה של קריית אונו.
בנו רבי יעקב אלימלך אנגלרד מסוסנוביץ.
לקריאה נוספת

יצחק לוין (עורך), אלה אזכרה: אוסף תולדות קדוש ת"ש-תש"ה, "המכון לחקר בעיות היהדות החרדית", ניו יורק תשכ"ה חלק ו'
יחסי מונקו–מקסיקו

| יחסי מונקו–מקסיקו |
| --- | --- |
מונקו: מקסיקו


מונקו: מקסיקו
שטח (בקילומטר רבוע)
2: 1,964,375
אוכלוסייה
38,558: 131,133,866
תמ"ג (במיליוני דולרים)
8,784: 1,788,887
תמ"ג לנפש (בדולרים)
227,815: 13,642
משטר
נסיכות שושלתית: רפובליקה פדרלית

יחסי מונקו–מקסיקו הם היחסים הדיפלומטיים הרשמיים שבין נסיכות מונקו לבין המדינות המקסיקניות המאוחדות. שתי המדינות הן חברות בארגון האומות המאוחדות.
היסטוריה

היחסים שבין מונקו למקסיקו הם בין העתיקים ביותר באמריקה כולה והם כוננו בשנת 1881. לבית גרימלדי ישנם ענפים ממוצא מקסיקני כאשר טוענן מונגאסקי לכתר לשעבר היה ממוצא מקסיקני מצד אמו. באוקטובר 1968 רנייה השלישי, נסיך מונקו ואשתו גרייס קלי, נסיכת מונקו ביקרו יחד במקסיקו סיטי והשתתפו בפתיחת אולימפיאדת הקיץ של 1968. מאוחר יותר, הם נסעו למדינת יוקטן שם ביקרו בעתיקות של בני המאיה.
ב-1993 האמינה ממשלת מקסיקו את הקונסוליה שלה בפריז גם למקסיקו. בשנת 2001 שתי המדינות שדרגו את רמת היחסים שלהן לשגרירות כאשר מקסיקו האמינה את שגרירותה בפריז למונקו. בנובמבר 2002 ביקר אלבר השני, נסיך מונקו במקסיקו סיטי על מנת להשתתף בפגישה של הוועד האולימפי העולמי. הביקור ב-2002 לא היה ביקורו הראשון של אלבר השני אלא בשנת 1999, אז השתתף בצילומים לסרט שצולם במקסיקו באופן לא רשמי. הנסיך אלבר חזר מספר פעמים למקסיקו בהן הביקור בשנת 2011 בו השתתף בוועידה למען שמירה על האוקיינוסים ועל הסביבה.
למונקו ומקסיקו שיתוף פעולה נרחב בנושא החינוך כאשר מונקו מקדמת צעירים מקסיקנים בלימודי הגסטרונומיה והתיירות. ישנה מלגה מיוחדת שנוצרה על ידי קרן שהוקמה במיוחד לשם כך הניתנת לצעירים מקסיקנים מתחת לגיל 24 על מנת שיוכלו להגיע למונקו ולהתמקצע בנושאים אלו. מעל 100 צעירים מקסיקנים קיבלו את המלגה והשתתפו בתוכנית.
ביקורים רמי דרג > ממונקו למקסיקו

רנייה השלישי, נסיך מונקו (1968)
גרייס קלי (1968)
אלבר השני, נסיך מונקו (2002, 2007, 2011, 2017)
יחסים כלכליים

בשנת 2018 הסחר הכולל בין מונקו לבין מקסיקו עמד על 1.7 מיליון דולר אמריקאי. ענפי הייצוא העיקריים של מקסיקו למונקו הם בעיקר תמנונים, צילינדרים, בקבוקים ותירס. ענפי הייצוא העיקריים של מונקו למקסיקו הם מוצרי קוסמטיקה ורפואה. ישנה פעילות ערה של חברות משתי המדינות במדינה השנייה.
נציגויות דיפלומטיות

מקסיקו אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת הסמוכה. מקסיקו מיוצגת במונקו בדרג הקונסולרי באמצעות קונסוליה בעיר המדינה.
מונקו אינה מיוצגת במקסיקו בדרג השגרירות. מונקו מיוצגת במקסיקו בדרג הקונסולרי באמצעות קונסוליה במקסיקו סיטי, בירת המדינה.
יחסי סין–סרביה

| יחסי סין–סרביה |
| --- | --- |
הרפובליקה העממית של סין: סרביה


סין: סרביה
שטח (בקילומטר רבוע)
9,596,967.75: 77,474
אוכלוסייה
1,418,507,662: 6,724,294
תמ"ג (במיליוני דולרים)
17,794,782: 75,187
תמ"ג לנפש (בדולרים)
12,545: 11,181
משטר
רפובליקה עממית: רפובליקה

יחסי סין–סרביה הם יחסי החוץ בין הרפובליקה העממית של סין לרפובליקת סרביה. היחסים נשמרו מאז הכרת יוגוסלביה בסין ב-1 באוקטובר 1949, ואילו היחסים הדיפלומטיים בין שתי המדינות כוננו רשמית על ידי חילופי אמנות דיפלומטיות בין שני שרי החוץ ב-2 בינואר 1955. בשנת 2017 סרביה וסין ביטלו הדדית את הדרישה לקבל אשרת כניסה לאזרחיהן.
היסטוריה > 1990–הווה

סין תמכה ברפובליקה הפדרלית של יוגוסלביה במהלך מלחמת קוסובו והתנגדה לתקיפות האוויר של נאט"ו נגד מטרות בסרביה ובמונטנגרו. סין האמינה כי סלובודן מילושביץ' פעל למניעת התנתקות קוסובו על ידי הבדלנים האלבנים מה-FRY, ובכך תמכה במעשיו כשמירה על שלמותה הטריטוריאלית של ה-FRY. סין התנגדה להתערבות נאט"ו בקוסובו על סמך היותה תקדים מסוכן שגורמי הרפובליקה הסינית האמינו כי יוכל בעתיד לפגוע בקהילה, אם יתרחשו מהומות בטיבט או שינג'יאנג אשר יביאו להפצצות. התנגדות סין לפעולות נאט"ו גברה לאחר הפצצת שגרירות סין בבלגרד במהלך המלחמה.
קוסובו

סין מגבה את עמדת סרביה ביחס לקוסובו. משרד החוץ הסיני הצהיר כי סין "מביעה דאגה קשה" מהצהרת העצמאות החד-צדדית של קוסובו, ומאמינה שתוכנית המקובלת הן על סרביה והן על קוסובו באמצעות משא ומתן היא הדרך הטובה ביותר לפתור נושא זה. המהלך החד-צדדי שנקטה קוסובו יוביל לסדרת השלכות. סין מודאגת עמוקות מההשפעה הקשה והשלילית שלה על השלום ויציבות אזור הבלקן ומטרת הקמת חברה רב-אתנית בקוסובו. סין קוראת לסרביה וקוסובו להמשיך במשא ומתן להחלטה ראויה במסגרת החוק הבינלאומי ולפעול יחד לשמירה על השלום והיציבות באזור הבלקן. על הקהילה הבינלאומית ליצור תנאים נוחים לכך." סגן ראש ממשלת סרביה, בוז'ידאר צ'ליץ', אמר לעיתונאים לאחר פגישה בבייג'ינג עם חבר הלשכה הפוליטית ליו יאנדונג כי סין חזרה על תמיכתה לסייע לסרביה לשמור על שלמותה הטריטוריאלית. "כמו שסרביה תומכת במדיניות סין האחת, סין תומכת בסרביה כידידתה הטובה והיציבה ביותר בדרום מזרח אירופה." שגריר סין בסרביה, ווי ג'ינג'ואה, הצהיר ביוני 2009 כי "סין מכבדת את הריבונות והשלמות הטריטוריאלית של סרביה ומבינה את הדאגה הגדולה של סרביה בנושא קוסובו. אנו תומכים במשא ומתן בין בלגרד לפרישטינה שיביא לפתרון מקובל הדדית, בהתאם לחוק הבינלאומי, אמנת האו"ם והחלטות האו"ם."
יחסים כלכליים

הרפובליקה העממית של סין היא שותפת הסחר החשובה ביותר של הרפובליקה של סרביה באזור אסיה. היקף הסחר בין שתי המדינות בשנת 2006 היה 788.1 מיליון דולר, כאשר הייצוא הסרבי היה בשווי 6.25 מיליון דולר. בתקופה שבין ינואר לאוקטובר 2007 הסתכם המסחר ב-793.8 מיליון אירו. שווי היצוא של סרביה לסין היה 3.2 מיליון אירו.[דרוש מקור]
ייצוא סרביה לסין כולל גומי טבעי, מוצרי גומי, מכונות וציוד (כלי מכונה מיוחדים ורכבי דרך), פקק, עץ וכו', והייצוא הסיני לסרביה כולל מכונות וציוד (ציוד משרדי, ציוד טלקומוניקציה, מכונות חשמליות), שונים מוצרים מיוצרים, ביגוד, הנעלה, טקסטיל, כימיקלים ופריטים מצרכים.
בשנת 2006, סרביה אישרה רשמית את השתתפותה באקספו 2010 שהתקיימה בשאנגחאי.
ב-18 בדצמבר 2014 ביקר ראש הממשלה לי קצ'יאנג בסרביה והשתתף בטקס הפתיחה של גשר פופין.
שותפות אסטרטגית

סרביה וסין חתמו על הסכם שותפות אסטרטגי חשוב באוגוסט 2009. ההסכם כולל עשר נקודות והוא מכסה מגוון רחב של נושאים, כולל כיבוד הדדי של שלמות טריטוריאלית, תוכניות לפיתוח סחר וכן חילופי תרבות, טכנולוגיה ומדעיות.
נציגויות דיפלומטיות

סין מחזיקה בסרביה שגרירות בבלגרד והיא גם מנהלת משרד בפרישטינה על פי הסכמת ממשלת סרביה מנובמבר 2006.
סרביה מחזיקה בסין שגרירות בבייג'ינג וקונסוליה כללית בשאנגחאי.
ים אראפורה

| --- | --- |

 מידע כללי
 סוג:  adjacent sea 
 מידות
 שטח:  650,000 קילומטר רבוע
 מידע נוסף
 נהר מזין:  Pulau River, Otomona River, Liverpool River, Digul River, בפסקה זו רשומה אחת נוספת שטרם תורגמה 
 מדינות באגן הניקוז:  אינדונזיה 
 קואורדינטות:  9°30′S 135°00′E﻿ / ﻿9.5°S 135°E﻿ / -9.5; 135
  (למפת אוקיאניה מוגדלת) ים אראפורה(למפת אוקיאניה רגילה) ים אראפורה
 
ים אראפורה (באנגלית: Arafura Sea; באינדונזית: Laut Arafura) הוא זרוע רדודה של האוקיינוס השקט. ים רדוד זה נמצא על המדף היבשתי שבין אוסטרליה וגינאה החדשה. במזרחו של ים אראפורה נמצא ים האלמוגים, בדרומו מפרץ קרפנטאריה ובמערבו ים טימור.
אורכו של ים אראפורה 1,290 ק"מ ורוחבו 560 ק"מ. עומקו הממוצע של הים נע בין 50 ל-80 מטרים, כאשר העומק גדל והולך ממזרח הים למערבו.
כלכלה ואקולוגיה

בשל המספר הרב של מיני הדגים והסרטנים שבים אראפורה, מהווה האזור אתר דיג. ים אראפואה נחשב לאחד מהימים בעלי הרבגוניות הרבה ביותר במספר המינים החיים בו, אולם מספר מינים זה נפגע בשל הדיג הרב באזור, בעיקר דיג בלתי חוקי, וכן בשל הפעילות הכלכלית הגוברת באזור המשפיעה על זיהום הים.
בשנת 2002 הוקם פורום מומחים (the Arafura and Timor Seas Expert Forum) המכונה ATSEF, שמטרתו לעודד פעילות כלכלית שאינה פוגעת בבעלי החיים בים אראפורה.